open-index/open-wikipedia-markdown huggingface dataset:
Գվիդո Սիենացի

**Գվիդո Սիենացի** (իտալերեն՝ *Guido da Siena*, ), վաղ Վերածննդի դարաշրջանի իտալացի նկարիչ, կերպարվեստի սիենական դպրոցի ներկայացուցիչ։ Գործել է մոտավորապես 1260-1280 թվականներին։ Նրա անունը հիշատակված է 1221 թվականի հետևյալ արձանագրության մեջ․ "ME GUIDO DE SENIS - DIEBUS DEPINXIT AMENIS QUEM CHRISTUS LENIS NULLIS VELIT ANGER PENIS - A.D. MCCXXI"։ Այս արձանագրությունը գտնվում է Սիենայի Սուրբ Դոմինիկ բազիլիկ եկեղեցում՝ Աստվածամորն ու մանուկ Հիսուսին պատկերող մի նկարի վրա, որի հեղինակը հենց ինքը՝ Գվիդո Սիենացին է։ Արձանագրության բովանդակությունը չի առնչվում նկարին ու դրա ոճին, այլ կապված է բազիլիկին վերաբերող ինչ-որ իրադարձության, թերևս՝ հիմնադիրի մահվան հետ։

Նկարի վրա բյուզանդական արվեստի ադեցությունը նկատելի է։ Նկարն ինքը որոշակի նմանություն ունի Կոպպո դի Մարկովալդոյի  «*Madonna del Bordone*»-ի հետ։
## Ստեղծագործությունների ընտրանի
* *Մոգերի երկրպագությունը* (1270-1280), Լինդենաու թանգարան, Ալտենբուրգ
* *Ծնունդ* (~1270), ներկայումս պահվում է Փարիզի Լուվր թանգարանում
* Քրիստոսի մուտքը տաճար, ներկայումս պահվում է Փարիզի Լուվր թանգարանում
* Տիրամայրը Մանկան հետ - *Maestà* (1262-1286), Սիենայի Սան Դոմինիկո բազիլիկի մատուռ
* Տիրամայրը չորս սրբերի հետ
* Սուրբ Կույսն ու մանուկ Հիսուսը գահի վրա (1262), ներկայումս պահվում է Սիենայի ազգային պինակոտեկում (դեմքերը 14-րդ դարի սկզբին վերանկարել է Դուչչոն) 
* Սուրբ Կլերը ետ է մղում սարացինների գրոհը, ներկայումս պահվում է Սիենայի ազգային պինակոտեկում
* *Սուրբ Կույսը Մանկան հետ* (1265-1275), Ֆլորենցիայի ակադեմիայի պատկերասրահ
## Գրականություն
* Искусство итальянского Ренессанса. Под редакцией Рольфа Томана. Konemann. 2000.
* Diana Norman. Siena and the Virgin. Art and Politics in a Late Medieval City State. Yale University Press. 1999.
* Bernard Berenson, *Essays in the Study of Sienese Painting*, New York, 1918.
* J.H. Stubble et H.W. Van Os, *Guido da Siena*, Princeton, 1964.
* Marco Pierini, *L'art à Sienne*, 2001, traduction française par Nancy Delay, Hazan, 2003. 
## Պատկերասրահ

File:Guido da Siena - Annunciation - Google Art Project.jpg|*[[Ավետում]]*, 1262-1279, Փրինսթոնի համալսարանի արվեստի թանգարանում
File:Guido da Siena - Fuga in Egitto.jpg|*[[Փախուստ Եգիպտոս]]*, 1270-ական թվականներ, Լինդենաու թանգարանում
File:Guido Da Siena - Flagellation - WGA10988.jpg|*[[Քրիստոսի խարազանումը]]*, 1270-ական թվականներ, Լինդենաու թանգարանում
File:Guido Da Siena - Christ Crucified - WGA10989.jpg|*[[Խաչված Քրիստոսը]]*, 1270-ական թվականներ, Catharijneconvent թանգարանում

## Ծանոթագրություններ

## Աղբյուրներ
*Artcyclopedia - Guido da Siena
*Joanna Cannon. "Guido da Siena." Grove Art Online. Oxford Art Online. http://www.oxfordartonline.com/subscriber/article/grove/art/T035539
*Hayden Maginnis "Everything in a name? Or the Classification of Sienese Duecento Painting" in *Italian Panel Painting of the Duecento and Trecento* V.M. Schmidt (ed.) (New Haven and London, 2002) pp.&nbsp;471–485
*Luciano Bellosi "Per un contesto cimabuesco senese a) Guido da Siena e il probabile Dietisalvi" Propsettiva 61, 1991 pp.&nbsp;6–20 and "Per un contesto cimabuesco senese b) Rinaldo da Siena e Guido di Graziano" Propsettiva 61, 1991, pp.&nbsp;15–28

Կատեգորիա:Իտալացի նկարիչներ
Կատեգորիա:Վերածննդի նկարիչներ
Բաց հասարակություն հիմնադրամ

**Բաց հասարակություն հիմնադրամ** (**ԲՀՀ**), նախկինում **Բաց հասարակություն ինստիտուտ**, միջազգային դրամաշնորհային ցանց, որն ստեղծել է խոշոր գործարար Ջորջ Սորոսը։ Հիմնադրամն ամբողջ աշխարհում ֆինանսական աջակցություն է ցուցաբերում քաղաքացիական հասարակության խմբերին՝ արդարադատության, կրթության, հանրային առողջության և անկախ մամուլի զարգացման նպատակով։ Խմբի անունն ստեղծելիս ոգեշնչվել է Կառլ Պոպպերի 1945 թվականի «Բաց հասարակությունը և իր թշնամիները» գրքից։

Հիմնադրամը ունի մասնաճյուղեր աշխարհի 37 երկրներում՝ ներառելով մի խումբ ներպետական և տարածաշրջանային հիմնադրամներ, ինչպիսիք են ԲՀՀ-ի նախաձեռնությունը Արևմտյան Աֆրիկայի համար, ԲՀՀ-ի նախաձեռնությունը Հարավային Աֆրիկայի համար․ Հիմնադրամի գլխամասը գտնվում է Նյու Յորքում։ 2018 թվականին ԲՀՀ-ը հայտարարել է, որ այն փակում է Բուդապեշտի եվրոպական գրասենյակը և տեղափոխում Բեռլին՝ ի պատասխան Հունգարական կարավարության կողմից փոխված օրենսդրությանը ըննդեմ հիմնադրամի գործունեությանը։ 1991 թվականին հիմնադրումից ի վեր ԲՀՀ-ն ծախսել է ավելի քան 11 մլրդ․ $ հիմնականում դրամաշնորհների վրա, որոնք հատկացվել են կազմակերպության առաքելությանը համապատասխան հասարակական կազմակերպությունին։

## Ծանոթագրություններ

Կատեգորիա:1993 հիմնադրված կազմակերպություններ
Կատեգորիա:Ոչ առևտրային կազմակերպություններ
Կատեգորիա:ԱՄՆ-ի կազմակերպություններ
Կատեգորիա:Միջազգային կազմակերպություններ
Կատեգորիա:Հունգարիայի կազմակերպություններ
Կատեգորիա:Իրավապաշտպան կազմակերպություններ
Տելարո

**Տելաո** (), ձկնորսական փոքր գյուղ Իտալիայի հյուսիսում գտնվող Լիգուրիա մարզում՝ Սպեցիա ծոցի արևելյան առափնյակի ժայռին։ Այն համարվում է Իտալիայի ամենագեղեցիկ և գողտրի բնակավայրերից մեկը։

Տելաոն եղել է իտալացի և օտարերկրացի նկարիչների սիված վայրը։ Իր կյանքի վերջին տարիներն այստեղ է անցկացրել իտալացի հայտնի գրող և կինոռեժիսոր Մարիո Սոլդատին։

Առափնյա այս բնակավայրը հանդիսանում է Սպեցիայի ծոցում անցկացվող ամենամյա Պալիո դել Գոլֆո նավավարական մրցույթ-փառատոնի հանգրվաններից մեկը։

## Պատմություն
1152 թվականին Տելորան ընդգրկվել է Ջենովայի հանրապետության կազմում։

## Մշակույթ
Տելաոն, չնայած իր փոքր չափերի, ունի հարուստ մշակութային կյանք։ Այստեղ կազմակերպվում են բազմաթիվ և բազմաբնույթ մշակութային փառատոններ, որոնցից հատկապես առավել հետաքրքրություն է առաջացնում Սուրբ Ծննդյան տոնակատարությունները, որոն իրականացվում են Ծննդյան գիշերը։  Այդ գիշեր ջրասուզակների հատուկ խումբը ծովից դուրս է բերում մանուկ Հիսուսի արձանը և տեղադրում խանձարուրի մեջ։ Այդ ընթացքում ափի մոտ վառվում են ավելի քան 8000 մոմեր, իսկ ծովի վրա կազմակերպվում է հրավառություն։ Տելաոյի հովանավորն է հանդիսանում Սուրբ Գրիքորը, որի տոնը նշվում է ապրիլի 23-ին։ Սիրված տոներից է «Ութնոտնուկի փառատոնը», որն անցկացվում է յուրաքանչյուր տարի օգոստոսի 2-րդ կիրակի օրը Յունիոն Սպորտիվայի շրջանակներում։

Գոյություն ունեն Տելաոյին վերաբերվող մի շարք առասպելներ։ Դրանցից ամենահայտնին վերաբերվում է միջին դարերում սարացիական ծովահենների կողմից բնակավայրի հարձակմանը։ Նշվում է, որ փոքրիկ գյուղը փրկել է հսկայական ութոտնուկը, որը նախազգուշացրել է բնակչությանը՝ բարձրանալով եկեղեցու աշտարակի վրա և հնչեցնելով զանգերը։

## Ծանոթագրություններ

Կատեգորիա:Իտալիայի բնակավայրեր
Լեուվարդեն

**Լեուվարդեն** (հոլանդ. *Leeuwarden  *), Նիդերլանդներում գտնվող քաղաք, Ֆրիզլանդ նահանգի մայրաքաղաքը, համանուն համայնքի կենտրոն։ Լեուվարդենը 2018 թվականին պարգևատրվել է Եվրոպայի մշակութային մայրաքաղաք տիտղոսով։ Բնակչությունը՝ ։

## Պատմություն
Տեղանքը, որտեղ գտնվում է ներկայիս Լեուվարդենը, բնակեցված է եղել X դարից (թեև վերջերս հայտնաբերվել են 2-րդ դարին վերագրվող շինությունների մնացորդներ)։  Լեուվարդենին քաղաքի կարգավիճակ և համապատասխան արտոնություններ են տրվել 1435 թվականին։ Ծով թափվող Միդելզե գետի գետաբերանի մերձակայքում գտնվելու շնորհիվ բնակավայրը միջին դարերում դարձել է ծովային եռուն առևտրի կենտրոն։ Բայց 13-րդ դարում գետը ցամաքել է, և առևտուրն այստեղ անկում է ապրել։ 1901 թվականին քաղաքում կար 32 203 բնակիչ։ Երկրորդ համաշխարհային պատերազմի ժամանակ Լեուվարդենը գրավվել է գերմանական զորքերի կողմից։ 1945 թվականի ապրիլի 16-ին կանադական դրագունների ջոկատը, խախտելով վաղօրոք իրեն տրված հրամանը, ներխուժել է քաղաք ու ազատագրել զավթիչներից։

## Ճարտարապետություն
Քաղաքի ամենաբարձր շենքը, որն ունի 114 մետր բարձրություն, կառուցվել է 2001 թվականին՝ ըստ Աբե Բոննեմայի նախագծի։ Վերջինս նախագծել է նաև երկրորդ բարձր շենքը՝ 77 մետր բարձրությամբ:
Պատկեր:Leeuwarden, Netherlands - panoramio (26).jpg
Պատկեր:20120519 Stadhuis Leeuwarden NL.jpg
Պատկեր:Leeuwarden Blokhuispoort 40 Voormalige Gevangenis Blokhuispoort.jpg
Պատկեր:Leeuwarden, Netherlands - panoramio (23).jpg
Պատկեր:Leeuwarden 1558.jpg


## Արտաքին հղումներ
* 
* Տուրիստական կայք Լեուվարդենի մասին

## Ծանոթագրություններ

Կատեգորիա:Նիդերլանդների աշխարհագրություն
Կատեգորիա:Նիդերլանդների բնակավայրեր
Կատեգորիա:Նիդերլանդների պատմություն
Կատեգորիա:Նիդերլանդների քաղաքներ
Մահացող Քրիստոսը (քանդակ)

**Մահացող Քրիստոսը**, Հակոբ Գյուրջյանի քանդակներից, որտեղ Քրիստոսի կերպարը հեղինակի կողմից հորինված է, բայց շատ է տարբերվում համաշխարհային արվեստում ավանդական տիպարներից։

## Մտահղացում
Մտահղացված է ըստ Ավետարանի գաղափարի՝ Քրիստոսի անձը մարդկությանը նվիրաբերելու նշանաբանով, որին նա կոչված էր, և որի հետևանքը խաչելությունն էր։ Քրիստոսի կերպարում կարելի էր տեսնել նույնիսկ փոխաբերական իմաստ, այսինքն՝ որպես բարու հակադրություն չարին։ Գյուրջյանի ստեղծած կերպարը հեռու է ժամանակակից արվեստի արտահայտչամիջոցներից և ավելի մոտ է ուշ միջնադարյան արվեստի ոճին՝ իր մեջ ունենալով սրբապատկերին հատուկ գծեր։

## Նկարագրություն
Քրիստոսն ունի ճգնավորական արտաքին, փխրուն, վտիտ, հղկված, կանացիորեն քնքուշ, գունատ ու անարյուն դիմագծեր։ Քրիստոսի կերպարը գոթականացված է՝ հավանաբար շեշտելու համար նրա արտահայտաչականությունը։ Այդ են հաստատում նրա գլխի խոնարհած դիրքը, սրածայր մորուքով երկարավուն դեմքը, փակ աչքերը, կիսաբաց բերանը, որով Աստծուն ուղղված վերջին բառերը կարծեք թե մնացել են անավարտ։ Այս բոլորը միասին վերցրած՝ նրա տիպարին հաղորդում են վերամբարձ արտահայտություն, բաժանում նրան երկրից՝ տալով նրա կերպարին խորհրդավորություն։ Նրա դեմքին դրոշմված է նրա ավետարանական նկարագիրը՝ հնազանդություն, ներողամտություն, անձնազոհություն, համբերատարություն։

Ստեղծագործությունը իր ինքնատիպության հետ մեկտեղ ունի մշակման առավելություններ։ Այս գործում գծեր կան նաև էլ Էլ Գրեկոյի արվեստից։

## Ծանոթագրություններ

Կատեգորիա:Քանդակներ այբբենական կարգով
Կատեգորիա:Հայաստանի ազգային պատկերասրահի քանդակներ
Կատեգորիա:Հակոբ Գյուրջյանի քանդակներ
Կատեգորիա:1914 քանդակներ
Մարիամ Մագդաղենացի (նկար, Սենդիս)

«'''Մարիամ Մագդաղենացի»''' **[[Յուղաներկեր|յուղաներկով նկարված նկար,]]** անգլիացի պրեռաֆայելիտ Ֆրեդերիկ Սենդիսի նկարներից։ Մարիամ Մագդաղենացին աստվածաշնչյան միակ կերպարն է, որին անդրադարձել է նկարիչը։ Նա ներկայացված է մուգ կանաչ ֆոնի վրա, ձեռքերին՝ մյուռոնի համար գիպսե բաժակ։ Բնորդուհու անունը հայտի չէ, չնայած դիմագծերը նման են Էլիզբեթ Սիդդալին։ Ինչպես մյուս նկարներում, այնպես էլ այստեղ, պրեռաֆայելիտը Մարիամ Մագդաղենացուն տվել է կրքոտ տեսք և հայացք։
[alt=նկար|մինի|[Դանթե Գաբրիել Ռոսսետտի   «Մարիամ Մագդաղենացին դուրս է գալիս հաճույքների սենյակից»]]
[մինի|[Դանթե Գաբրիել Ռոսսետտի|Դանթե Գաբրիել Ռոզետտի «Մարիամ Մագդաղենացի»]]
Դանթե Գաբրիել Ռոսսետտին մեղադրում է նրան գրագողության մեջ, ասելով, որ նկարը նման է իր՝ «Մարիամ Մագդաղենացին դուրս է գալիս հայճույքների սենյակից» նկարին (1857)։ Երբ քսան տարի հետո Ռոսետտին  նկարում է իր «Մարիամ Մագդաղենացին» նկարը, արդեն սկսում են իրեն մեղադրել Սենդիսին կրկնօրինակելու համար։

1894 թվականին  Սենդիսի «Մարիամ Մագդաղենացին» նկարը գնում է  պրեռաֆայելիտների մշակույթի հայտի կոլեկցիոներ Սեմուել Բենկրոֆտ կրտսերը։ 1935թվականին նրա ընտանիքը նկարը հանձնում է Դելավերի գեղանկարչության թանգարանին և մինչ օրս գտնվում է այնտեղ։

Կտավը, գտնվելով Բենկրոֆտի կոլեկցիայում, ցուցադրվել է տարբեր թանգարաններում, իսկ  գովազդային տարբերակով օգտագործվել է Սան-Անտանիոյի օդանավակայանում։

## Ծանոթագրություններ

## Արտաքին հղումներ
* Сайт коллекции картин прерафаэлитов Сэмьюэла Бэнкрофта 

Կատեգորիա:1860 նկարներ
Կատեգորիա:Դելավերի գեղարվեստի թանգարանի նկարներ
Կատեգորիա:Կանանց դիմապատկերներ
Կատեգորիա:Մարիամ Մագդաղենացին գեղանկարչության մեջ
Կատեգորիա:Նոր Կտակարանի սյուժեով նկարներ
Կատեգորիա:Ֆրեդերիկ Սենդիսի նկարներ
2019 UEFA-ի Եվրոպայի մինչև 19 տարեկանների առաջնություն

[thumb|[Երևանի մետրոպոլիտենի գնացքը, վերափոխված այնպես, որ խթանի միջոցառումը]]

**Եվրոպայի մինչև 19 տարեկանների առաջնություն 2019** (հայտնի է որպես **UEFA մինչև 19 Եվրո 2019**) լինելու է 18-րդ Մինչև 19 տարեկանների Եվրոպայի առաջնությունը (68-րդը, եթե մինչև 18 տարեկանները և երիտասարդական ժամանակահատվախները ներառենք), ամենամյա միջազգային երիտասարդական ֆուտբոլի առաջնություն կազմակերպվող UEFA-ի կողմից մինչև 19 տարեկան տղամարդկանց ազգային հավաքականների համար։ Հայաստանը, որը ընտրվել է 2016 թվականի դեկտեմբերի 9-ին հյուրընկալելու է մրցաշարը։

8 թիմերը կխաղան առաջնությունում այն խաղացողներով, ովքեր ծնվել են 2000 թվականի հունվարի 1-ին կամ հետո։ Այս սեզոնից ի վեր խաղի ընթացքում յուրաքանչյուր թիմին թույլատրվելու է կատարել մինչև 5 փոփոխոթւյուն։

Պորտուգալիայի հավաքականը նախորդ առաջնության հաղթողն է։

## Որակավորում
UEFA-ի 55 ազգերը մասնակցել են մրցաշարին, և Հայաստանը որոակավորվել է ինքնաբերաբար, մնացած 54 թիմերը մրցել են մնացած 7 տեղերի համար։ Որակավորման մրցաշարը բաղկացած է եղել 2 փուլերից․ **Որակավորման փուլ**, որը տեղի է ունեցել 2018 թվականի աշնանը, և **էլիտար փուլ**, որը տեղի ունեցել 2018 թվականի գարնանը։

### Որակավորված թիմեր
Հետևյալ թիմերը որակավորվել են եզրափակիչ փուլին

*ՆՇՈՒՄ․ Ոչ բոլոր մասնակցություններն են ներառվել միայն 2002 թվականից սկսված։*

## Ծանոթագրություններ

Կատեգորիա:2019 ֆուտբոլում
Կատեգորիա:Ֆուտբոլը Հայաստանում
Կատեգորիա:Սպորտը Երևանում
Կատեգորիա:2018-19 ՈՒԵՖԱ ֆուտբոլում
Կյանքից հարբած անցավոր (քառյակ)

**«Կյանքից հարբած անցավոր»**, Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1917 թվականի նոյեմբերի 10-ին։ Թումանյանի ընտանիքի արխիվում՝ Աշխեն Թումանյանի ալբոմում պահվում է մեկ ինքնագիր։ Առաջին անգամ 1923 թվականին «Աստծո և պոետի գրազը» քառյակի հետ տպագրվել է «Արեգ» ամսագրի 8-րդ համարի 467-րդ էջում հետևյալ ծանոթագրությամբ․ «Մեր նշանավոր բանաստեղծի որդին՝ Համլիկ Թումանյանը, ուղարկել է մեզ մի քանի էջ թանկագին հոր անտիպ գրվածքներից։ Խորին շնորհակալությամբ տպագրում ենք այն «Արեգի» էջերում»։ Այնուհետև տպագրվել է Թումանյանի երկերի ժողովածու 1-ին հատորի 535-րդ էջում։

## Ծանոթագրություններ

Կատեգորիա:Հովհաննես Թումանյանի քառյակներ
Ֆրանսուազա Իզաբելլա

**Ֆրանսուազա Իզաբելլա «Ֆրանսին» Աղազարյան**, օրիորդական ազգանունը` **Անդրե** (, ), ֆրանսուհի հետախույզ, Երկրորդ համաշխարհային պատերազմի տարիներին եղել է Հատուկ գործողությունների վարչության գործակալ։

## Կենսագրություն
Ծնվել է 1913 թվականի մայիսի 8-ին։ 1940 թվականից եղել է Դիմադրություն շարժման մեջ, աշխատել Կանանց տրանսպորտային ծառայությունում։ Հատուկ գործողությունների վարչության կողմից հավաքագրվել է «Մարգարիտ» կեղծանվան տակ։ 1943 թվականին մարտի 17-ին նա Westland Lysander օդանավով Կլոդ դե Բեսսակի և Ֆրանս Անտելմի հետ ժամանել է Ֆրանսիա։ Իր ամուսնու՝ Ջեք Աղազարյանի հետ աշխատել է «Պրոսպեր» հետախուզական ցանցում որպես ցրիչ. բրիտանական գործակալների շրջանում տարօրինակ էր համարվում, երբ մի հետախուզական ցանցում ամուսնական զույգ էր աշխատում։ Ֆրանսիսն այսպես է պատմել դրա մասին.

:
                  
1943 թվականի հունիսի 16-ին Ֆրանսինն ու Ջեքը Lysander օդանավով լքել են Ֆրանսիայի տարածքը, իսկ նրանց տեղը զբաղեցրել են Դայանա Ռոուդենը, Սեսիլի Լեֆորտը և Նուր Ինայաթ Խանը։ 1943 թվականի հուլիսի 30-ին Ջեքը վերադարձել է Ֆրանսիա, սակայն գերի է ընկել գերմանացիներին։ Ֆրեն բանտում կեսամյա կտտանքներից հետո նա աքսորվել է Ֆլոսենբյուրգի համակենտրոնացման ճամբար, որտեղ 1945 թվականի մարտի 29-ին գնդակահարվել է գերմանացիների կողմից։

Պատերազմից հետո Ֆրանսիսն ապրել է Լոնդոնում և Ֆրանսիայում իր գործողությունների համար հիշատակվել է զեկույցներում։ Ամուսնացել է երկրորդ անգամ՝ վերցնելով Կէ () ազգանունը։

Մահացել է 1999 թվականին։

## Ծանոթագրություններ

## Արտաքին հղումներ
* [Agazarian, Francoise Isabella (Francine)](http://www.specialforcesroh.com/showthread.php?31654-Agazarian-Francoise-Isabella-(Francine)&highlight=agazarian) 

Կատեգորիա:Կին հետախույզներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Ֆրանսիացի ռազմական գործիչներ
Կատեգորիա:Կեղծանուններ
Լայպցիգի գրքի տոնավաճառ

**Լայպցիգի գրքի տոնավաճառ** (), Գերմանիայի գրքի երկրորդ ամենամեծ տոնավաճառը Ֆրանկֆուրտի գրքի տոնավաճառից հետո։ Տոնավաճառը տեղի է ունենում ամեն տարի, տևում է չորս օր և անց է կացվում Լայպցիգի հյուսիսային հատվածում, Սաքսոնիայում։ Այն տարվա ամենամեծ առևտրային հանդիպումն է, կարևոր դեր ունի շուկայում և հաճախ այստեղ առաջին անգամ ներկայացվում են նոր տպագրություններ։

## Պատմություն
Լայպցիգի գրքի տոնավաճառը 1632 թվականին դարձել է Գերմանիայի գրքի առաջին ամենամեծ տոնավաճառը, երբ այն ներկայացված գրքերի քանակով գերազանցել է Մայնի Ֆրանկֆուրտի տոնավաճառին։ Այն առաաջին տեղում է մնացել մինչև 1945 թվականը, երբ Լայպցիգը դարձել է սոցիալիստական Արևելյան Գերմանիայի մաս, իսկ Արևմտյան Գերմանիայում մնացած Ֆրանկֆուրտը գրավել է առաջին տեղը։ Արևելյան Գերմանիայի ժամանակաշրջանում տոնավաճառը շարունակել է կարևոր հանդիպման վայր մնալ Արևելյան ու Արևմտյան Գերմանիաների գրքասերների ու գրքավաճառների համար։ Գերմանիայի վերամիավորումից հետո տոնավաճառը Առևտրի տոնավաճառի տնից տեղափոխվել է քաղաքի կենտրոն։ Տեղափոխումից հետո տոնավաճառը վերածնվել է ու շարունակում է զարգանալ մինչև այսօր։

## Պրոֆիլ
thumb|right|Լայպցիգի գրքի տոնավաճառը 2015 թվականին
Այսօր տոնավաճառը ձգտում է հասանելի դառնալ հանրությանը և ամենից առավել` աջակցել հեղինակների ու տոնավաճառի այցելուների հարաբերությունների ամրապնդմանը։ Ֆրանկֆուրտի գրքի տոնավաճառի հետ մրցակցության համար անհրաժեշտ է նոր մոտեցում։ Լայպցիգի տոնավաճառն առաջիններից մեկն է, որ ընդունել է աուդիոգրքերի աճող շուկան և այն նույնպես ներառել է իր համատեքստում։

### «Լայպցիգը կարդում է»
Ցուցահանդեսներին զուգահեռ Լայպցիգի գրքի տոնավաճառը նշանակալի է նաև իր «Լայպցիգը կարդում է» ընթերցանության փառատոնով։ Չորսօրյա տոնավաճառի ընթացքում Լայպցիգը հյուրընկալում է 3600 իրադարձություն, բոլորը տեղի են ունենում քաղաքի տարբեր մասերում` դարձնելով այն Եվրոպայի ամենամեծ նմանատիպ իրադարձությունների անցկացման վայրը։

## Պարգևներ
Տոնավաճառը գերմանական մի քանի կարևոր մրցանակաների հանձնման վայր է, որոնցից են Լայպցիգի գրքի տոնավաճառի մրցանակը (2002-2004 թվականներին` Գերմանական գրքի մրցանակ) և Լայպցիգի գրքի մրցանակը` եվրոպական ըմբռնողականության համար։

## Թվեր
2010 թվականին տոնավաճառն ունեցել ռեկորդային թվով այցելություններ. գրանցվել են 156.000 այցելուներ և 2071 հրատարակիչներ 39 երկրներից In 2012 there were 163,000 visitors.:

## Ծանոթագրություններ

## Արտաքին հղումներ
*Homepage of the Leipzig Bookfair
Մարիամ Մագդաղենացի (նկար, Ռոսսետտի)

**Մարիամ Մագդաղենացի»** անգլիացի նկարիչ-պրեռաֆայելիտ Դանթե Գաբրիել Ռոսսետիի  նկարներից։ Այն ստեղծվել է 1877 թվականին։ Ներկայումս գտնվում է Դելավերի գեղանկարչության թանգարանում։ Պարզ չէ, թե ով է եղել բնորդուհին։ Վարկած կա, որ նա եղել է Ռոսսետիի տան ծառայակիցը՝ Մերին։ Պահպանվում է նաև 1867 թվականի ուրվագծային նկարը, որի բնորդուհին եղել է Ալեքսա Ուալդինգը։

Աստվածաշնչի կերպարների սյուժետային նկարները Ռոսսետիի վաղ շրջանի ստեղծագործություններից են։ Սակայն Մարիամ Մագդաղենացուն նա անդրադառնում է 1870-ական թվականների վերջերին։ Հայտնի չէ, թե ինչու է նա վերադարձել իր  վաղ շրջանի  ստեղծագործություններին։ Ստեղծագործական ողջ գործունեության ընթացքում նա անդրադարձել է անառակ կանանց՝ սկսած «Գտնվածը» նկարից։

Նկարի մեջ Մարիամ Մագդաղենացին պատկերված է կյուռոնի բաժակը ձեռքին,որով լվացել է Հիսուսի ոտքերը, որից հետո սրբել դրանք իր մազերով։

Նա պատկերված է երկար, գեղեցիկ վարսերով։

1879 թվականին Ռոսսինտին որոշում է այս նկարից հետո երկու այլ նկար ստեղծել, որտեղ պատկերվելու էր աստվածաշնչային տեսարաններ՝ երկու հանդիպում Քրիստոսի հետ՝ խաչի առջև ոտքերը լվանալիս և խաչի միջից դուրս հանելիս, բայց դրանց կյանքի չի կոչել։

## Ծանոթագրություններ

## Գրականություն
* 

Կատեգորիա:1877 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Դելավերի գեղարվեստի թանգարանի նկարներ
Կատեգորիա:Մարիամ Մագդաղենացին գեղանկարչության մեջ
Կատեգորիա:Նոր Կտակարանի սյուժեով նկարներ
Յուե չինարեն

**Յուե** կամ **Յուեհ**, չինարենի հիմնական ճյուղերից մեկը, որով խոսում են Հարավային Չինաստանում, մասնավորապես՝ Գուանդուն և Գուանսի շրջաններում, որոնք միասին կոչվում են Լիանգուանգ։
**Կանտոներեն** անվանումը հաճախ օգտագործվում է ամբողջ ենթախմբի համար, բայց լեզվաբանները նախընտրում են այս տերմինը պահպանել որպես Գուանչժոու շրջանի, Հոնկոնգի և Մակաո բարբառի անվանում, որը էլիտար բարբառ է։ Թայշաներենը Ջիանմենի ափային տարածքներում տեղեկայված լեզու է, որը 19-րդ դարի Գուանչժոուից հարավարևմտյան Ասիա և Հյուսիսային Ամերիկա արտագաղթյալների լեզուն էր։ Ավելի ուշ գաղթականները սկսել են խոսել Կանտոներեն։

Յուեի տարատեսակները փոխադարձաբար հասկանալի չեն չինարենի այլ տարատեսակների հետ։ Նրանք ամենապահպանողական տարատեսակներից մեկն են՝ ի շնորհիվ միջին չինարենից բաղաձայների և տոնային կատեգորիաների պահպանման, բայց կորցրել են որոշ նախնական և միջին բաղաձայներ, որոնք պահպանվել են չինարենի այլ տարբերակներում։

## Պատմություն

Նանլինգի լեռներից հարավ գտնվող Չինաստանի տարածքը հայտնի է որպես Լինգնան, որն եղել է չինացիների կողմից հայտնի որպես հարյուր Յուե (Բայյուե) ժողովրդի բնօրրանը։ Հաների գաղթը դեպի այս տարածք եղել է Ցին դինաստիայի արշավանքների ընթացքում մ․թ․ա․ 214 թվականին։ Գաղթի հաջորդական ալիքներ են տեղի ունեցել Հյուսիսային և Կենտրոնական Չինաստաններում հեղաշրջումների ժամանակ, ինչպիսիք են Հան, Թանգ և Սոնգ արքայատոհմերի անկումները։ Ամենահայտնի ճանապարհը Սիանգ գետի երկայնքով, որը Ցինը Լինգցու ջրանցքի միջոցով կապում է Լի գետի հետ, և  Սի Ծիանի հովիտով անցնող ճանապարհն է։ Երկրորդական ճանապարհները եղել են Գան գետի երկայնքով ճանապարհը և Հյուսիսային գետի երկայնքով արևելյան Գուանդոնգ տանող ուղին։ Յուեախոսները հետագայում միացան Հակկա Չինացիներին, ովքեր եկել էին Հյուսիսային գետի ճանապարհով, և Մին չինարեն խոսողներին, ովքեր եկել էին ծովով։

Ցինի անկումից հետո, Լինգնանի տարածքը դարձավ Նանյուեի անկախ շրջան,ոտավորապես մեկ դար, ապա միացվեց Հան կայսրությանը մ․թ․ա․ 111 թվականին։ Թան արքայատոհմերի անկումից հետո, տարածքի հիմնական մասը դարձավ Հարավային Հան շրջանի մաս,5 արքայատոհմերի և 10 թագավորությունների ամենաերկարակյաց շրջաններից մեկը, 917 թվականից մինչև 971 թվականները։

Չինական մեծ ալիքները հաջորդական արքայատոհմերի ժամանակներում յուե տեղաբնիկներին ասիմիլացրեցին հաների հետ, որի արդյունքում այսօրվա հարավային Հան չինացիները, ովքեր յուեախոս են, համարվում են 2 խմբերի հետնորդներ։ Յուեի տարատեսակներից ոչ պաշտոնական շերտերը ազդեցություն են ստացել Թայ լեզվից, որը նախկինում խոսվել է տարածքում և մինչ այժմ խոսվում է Ջուանգների և Կամերի կողմից։

## Ծանոթագրություններ

Կատեգորիա:Չինաստանի լեզուներ
Կատեգորիա:Հոնկոնգի լեզուներ
Կատեգորիա:Մակաոյի լեզուներ
Կատեգորիա:Յուե չինարեն
Կատեգորիա:ԱՄՆ-ի լեզուներ
Տեսարաններ ամուսնական կյանքից

**Տեսարաններ ամուսնական կյանքից** (), ռեժիսոր Ինգմար Բերգմանի գեղարվեստական ֆիլմը, որը նկարահանվել է ըստ հենց իր սցենարի։

Բերգմանի ֆիլմը սիրո պատմություն է վեց դրվագից։ Ֆիլմը նկարահանվել է ընդամենը չորս ամսվա ընթացքում, սակայն ռեժիսորի կարևոր ֆիլմերից մեկն է։ Նա այնքան է տարվել կերպարներով (որոնց դերերը վստահվել են միայն իր սիրելի դերասաններին), որ իր ստեղծագործական կյանքի մայրամուտին նկարահանել է ֆիլմի շարունակությունը, որտեղ պատմել է Մարիանայի և Յուհանի կյանքի արդեն հասուն տարիների մասին։

Բերգմանի ֆիլմը շատ կամերային է։ Բիբի Անդերսոնի, Յանա Մալմշյոնի և Անիտա Վալի հերոսները հայտնվում են միայն ֆիլմի ներածության մեջ, ֆիլմի մնացած հատվածում կադրում միայն Մարիաննան ու Յուհանն են, որոնց դերերը կատարում են Լիվ Ուիլմանն ու Էրլանդն ու Յուզեֆսոնը, որոնք միայն մի քանի րոպեով են նկարահանվել փողոցում։ Հետաքրքիր է, որ ֆիլմում երաժշտություն չի հնչում։

## Սյուժե
Ֆիլմը բաղկացած է վեց տեսարանից. նրանցից յուրաքանչյուրը Մարիաննայի և Յուհանի 20-ամյա համատեղ կյանքի դրվագներն են։ Յուհանը պրոֆեսոր է, Մարիաննան` ապահարզանների գծով մասնագիտացված իրավաբան։ Նրանք ոչ միայն կայուն եկամուտ ունեն, այլև` հարուստ ուսանողական անցյալ։

Մի անգամ ամուսիններն ազատ երեկո են անցկացնում իրենց ընկերների շրջապատում։ Ապահարզանի սահմանին գտնող զույգը վիճում է և ասես ցույց տալիս հերոսներին իրենց սպասվող հեռանկարը։

Հոգնածությունը, իրենց զգացմունքներում անվստահությունն ու վերջապես Յուհանի դավաճանությունը հանգեցնում են միանգամայն բարեկեցիկ ընտանիքի բաժանությանը։

Սակայն հերոսները չեն կարողանում առանց իրար ապրել. բաժանությունը լավ առիթ է դառնում միմյանց հասկանալ, ցավակցել ու անկեղծ լինել։ Նախկին ամուսինների զգացմունքները բոցավառվում են նոր ուժով։

Ֆիլմի վերջին տեսարանում հերոսները փախչում են քաղաքամերձ տնակ` իրենց ցանկությունները բարելավելու։

## Դերերում
* Լիվ Ուլման - *Մարիաննա*
* Էրլանդ Յուզեֆսոն - *Յուհան*
* Բիբի Անդերսոն - *Կատարինա*
* Գունել Լինդբլում - *Եվա*
* Յան Մալմշյո - *Պետեր*
* Անիտա Վալ - *ֆրու Պալմ*
* Բարբրո Հիորտ աֆ Օրնես - *ֆրու Յակոբի*

## Պարգևներ և առաջադրումներ
### Պարգևներ
* **1975 - Դավիթ դի Դոնաթելլո մրցանակ**
** Լավագույն արտասահմանյան դերասանուհի - Լիվ Ուլման
* **1975 - «[[Ոսկե գլոբուս]]» մրցանակ**
** Լավագույն արտասահմանյան ֆիլմ
* **1975 - ԱՄՆ կինոքննադատների ազգային համայնքի մրցանակ**
** Լավագույն ֆիլմ
** Լավագույն դերասանուհի - Լիվ Ուլման
** Լավագույն սցենար - Ինգմար Բերգման
** Երկրորդ պլանի լավագույն դերասանուհի - Բիբի Անդերսոն

### Առաջադրում
* **1976 - [[BAFTA]] մրցանակ**
** Լավագույն դերասանուհի - Լիվ Ուլման
* **1975 - «[[Ոսկե գլոբուս]]» մրցանակ**
** Դրամայի լավագույն դերասանուհի - Լիվ Ուլման

## Ծանոթագրություններ

## Գրականություն
* 

Կատեգորիա:1973 դրամա ֆիլմեր
Կատեգորիա:1973 ֆիլմեր
Կատեգորիա:Ինգմար Բերգմանի ֆիլմեր
Կատեգորիա:Շվեդական ֆիլմեր
Կատեգորիա:Շվեդերեն ֆիլմեր
Մարիամ Մագդաղենացին քարայրում (նկար)

«**Մարիամ Մագդաղենացին քարայրում»** նկար, ֆրանսիացի գեղանկարիչ Ժյուլ Լեֆևրի նկարներից, գտնվում է Էրմիտաժում։

Նկարում պատկերված է մերկ, շիկահեր կին՝ ձեռքով փակած դեմքը։ Նա հենված է ժայռի անկյունին, որտեղից երևում է մուտքը։ Նկարի աջ մասում երևում է նկարչի ստորագրությունը:*Jules Lefebvre*.

Նկարչի նկարած պատկերը նկարագրում է վաղ քրիստոնեական ապոկրիֆում նկարագրված  Յակով Վորագինսկու «Ոսկե լեգենդից»մի դրվագ։ Խաչ բարձրացնելուց և խաչելությունից հետո Մարիամ Մագդաղենացին ճանապարհվում է քրիստոնեությունը տանելու Գալլիա՝ Մասսիլիա քաղաք  կամ Ռոնի գետաբերան՝ քաղաք Սենտ Մարի դը լա Մեր։ Մարիամ Մագդաղենացու երկրորդ կյանքն ըստ լեգենդի, անցել է այսպես. Նա հեռանում է անապատ և վարում ճգնավորի կյանք՝ վճարելով իր գործած մեղքերի համար։ Նրա հագուստը քայքայվում է, բայց մերկությունը ծածկում են երկար մազերը։ Իսկ տանջահար մարմինը ամեն գիշեր երկնքից իջած հրեշտակները դարմանում են։

Լեֆևրի այս աշխատանքը  տիպիկ սալոնային մշակութի օրինակ է։ Էրմիտաժի թանգարանի արևմտաեվրոպական գեղարվեստի բաժնի գլխավոր գիտաշխատող, արվեստի պատմության դոկտոր Ա. Կոստենևիչը 19-րդ դարի 20-ականների սկզբին, ֆրանսիական արվեստի մասին իր զեկույցում, խոսելով սալոնային նկարչության մասին, նշում է.

Սալոնային մշակույթի հիմական խորագիրը միշտ էլ եղել են մերկ մարմիններ՝ առավելապես կանանց... հավերժահարսեր, բաքոսուհիներ, հարճեր, ստրկուհիներ, խաշնարածուհիներ, ինչ ասես այնտեղ չկար։ Օրինակ՝  Ժյուլ Լեֆևրի (1836—1912) «Մարիամ Մագդաղենացի» նկարը (1976), որն անկասկած, ամրապնդում է գեղանկարչության նրբագեղությունը։

Նկարը ստեղծվել է 1876 թվականին և հենց նույն տարում ցուցադրվել է Փարիզում։ Ալեքսանդր Դյուման (որդի) այնտեղից ձեռք է բերում նկարը և համալրում իր հավաքածուն։ Նրա մահվանից հետո նկարն ուղարկվում է Սանկտ-Պետերբուրգ՝ ֆրանսիական նկարներիչների ցուցահանդեսին մասնակցելու։ Այնտեղ նկարը ձեռք է բերում կրճատ անուն՝ «Մագդաղենացին քարայրում»: 1896 թվականին Նիկոլայ Երկրորդ կայսրը նկարը գնում է թանգարանից 8400 ռուբլիով։ Ապա 1920 թվականին այն կրկին Էրմիտաժի է վերադարձվում։ 1958 թվականին Էրմիտաժի կատալոգում նկարն անհայտ պատճառով վերանվավում է և կոչվում « Պառկած հավերժահարսը»։ Այժմ ցուցադրվում է Գլխավոր շտաբի շենքի չորրորդ հարկում։
Պատկեր:Lefebvre - Marie-Madeleine dans la grotte - Frame.jpg|«Մարիամ Մագդաղենացին քարայրում»
Պատկեր:The General Staff Building - Room of Salón de París 01.jpg|Գլխավոր շտաբի շենք  Փարիզյան գեղանկարչության սրահ. ձախից աջ Ֆ.Ֆլամենգ «Ջրահարսերի լոգանքը18-րդ դարում» Տ.Կուտյուր «Փոքրիկ լողորդուհին» Ժ.Լեֆևր «Մարիամ Մագդաղենացին քարայրում»։


## Ծանոթագրություններ

Կատեգորիա:Էրմիտաժի նկարներ
Կատեգորիա:Մարիամ Մագդաղենացին գեղանկարչության մեջ
Կատեգորիա:Մերկ կանանց պատկերով նկարներ
Իսպանիայի ֆուտբոլի պատանեկան հավաքական (մինչև 19 տարեկան)

**Իսպանիայի ֆուտբոլի պատանեկան հավաքական (մինչև 19 տարեկան)**, թիմ, որ ներկայացնում է Իսպանիան միջազգային պատանեկան առաջնություններում և ղեկավարվում է Իսպանիայի Արքայական ֆուտբոլի ֆեդերացիայի՝ Իսպանիայի ֆուտբոլը ղեկավարող կազմի կողմից։

## Մրցույթների նշում

### [[Եվրոպայի մինչև 19 տարեկանների առաջնություն]]

## Անհատական մրցանակներ
Բացի թիմի հաղթանակներից, իսպանացի խաղացողները հաղթել են անհատական մրցանակներ Եվրոպայի Մինչև 199ժ տարեկանների ֆուտբոլի առաջնություններում։

## Խաղերի նշումներ

### Ամենաշատ խաղացած խաղացողներ

**Նշում․** *ակումբները* դաշտում նշված է այն ակումբներ, որտեղ նրանք խաղացել են այդ ժամանակ

### Ամենաշատ գոլ խփողները

**Նշում․** *ակումբները* դաշտում նշված է այն ակումբներ, որտեղ նրանք խաղացել են այդ ժամանակ։
Յովանկա Կալիչ

**Յովանկա Կալիչ** (սերբ․՝ Јованка Калић) (), սերբ պատմագիր, համալսարանի պրոֆեսոր և Սերբիայի գիտությունների և արվեստների ակադեմիայի անդամ։

## Կենսագրություն
Ավարտել է Բելգրադի համալսարանի փիլիսոփայության ֆակուլտետի պատմության բաժինը 1956 թվականին։ Կալիչն իր հետազոտական աշխատանքները սկսել էր դեռևս ուսման տարիներին։ 1958-1961 թվականներին նա աշխատել է Բելգրադի Պատմության ինստիտուտում որպես օգնական։ 1961 թվականին Կալիչն սկսել է աշխատել Բելգրադի համալսարանի փիլիսոփայության ֆակուլտետում որպես դասախոս, իսկ 1964 թվականին ստացել է փիլիսոփայության դոկտորի աստիճան Բելգրադի միջնադարյան պատմության թեմայով 1970 թվականին դարձել է Բելգրադի համալսարանում պրոֆեսորի օգնական, իսկ 1976 թվականին՝ պրոֆեսոր։ Իվան Բոժիչի մահից հետո նա ընտրվել է հիմնական պատմության բաժնի ղեկավար։ Պատմական գիտությունների միջազգային կոմիտեն պարգևատրել է Հարավսլավիայի բյուզանդական պատմության բաժնի Բյուզանդիայի պատմության նախագծի համար։

Յովանկա Կալիչը մասնակցել է բազմաթիվ գիտական համաժողովների և հրավիրվել է դասախոսությունների մի շարք այնպիսի համալսարաններում, ինչպիսիք են՝ Սթենֆորդի համալսարանը, Կալիֆոռնիայի համալսարանը, Սանտա Բարբարա, Լոս Անջելեսի կալիֆոռնյան համալսարանը, Վարշավայի, Սալենտոյի, Աուգսբուրգի, Մյունստերի, Գրացի և Վիեննայի համալսարանները։ 1994 թվականին նա դարձել է Սերբիայի գիտությունների և արվեստների ակադեմիայի անդամ։ 1964 և 1971 թվականներին ստացել է Բելգրադի հոկտեմբերյան մրցանակը։

Ամուսնությունից հետո օգտագործել է լրացուցիչ ազգանուն և հայտնի էր որպես Կալիչ-Միյուշկովիչ (սերբ․՝ Јованка Калић-Мијушковић)։

## Ստեղծագործություններ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
** 
** 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

Կատեգորիա:20-րդ դարի գիտնականներ
Կատեգորիա:20-րդ դարի կին գրողներ
Կատեգորիա:Բելգրադի համալսարանի շրջանավարտներ
Կատեգորիա:Սերբ կանայք
Կատեգորիա:Սերբ պատմաբաններ
Կարապետ Բազիկյան

**Կարապետ Լևոնի Բազիկյան** (), հայ բժիշկ, ուռուցքաբան։ Բժշկական գիտությունների դոկտոր (1970), պրոֆեսոր (1973): ՀԽՍՀ առողջապահության նախարարության գլխավոր ուռուցքաբան (1967-1989):

## Կենսագրություն
Կարապետ Բազիկյանը ծնվել է 1924 թվականի սեպտեմբերի 24-ին, Սալոնիկ (Հունաստան) քաղաքում։  1947 թվականին ավարտել է Երևանի բժշկական ինստիտուտը։ 1953 թվականից եղել է Հանրապետական ուռուցքաբանության դիսպանսերի (1999 թվականից՝ Կարապետ Բազիկյանի անվան) գլխավոր բժիշկ։

Աշխատանքները վերաբերում են Հայաստանում չարորակ ուռուցքների համաճարակաբանության, ուռուցքաբանության ծառայության կազմակերպման և պատմության հարցերին։

## Անդամակցություն
* ԽՍՀՄ ուռուցքաբանական ընկերության պատվավոր անդամ (1986-1989):

## Մահ
Մահացել է 1989 թվականի դեկտեմբերի 6-ին, Երևանում։ Թաղված է Թոխմախի գերեզմանատանը։

## Երկեր
* Քաղցկեղի վաղաժամ հայտնաբերումը և բուժումը։ Բազիկյան Կարապետ Լևոնի, ՀՍՍՀ Առողջապահության մինիստրության հանրապետական սանլուստուն, Երևան, «Հայաստան», 1979։
* Эпидемиология рака в Армении и вопросы его профилактики, Е., 1972.
* Բժշկագիտությունը քաղցկեղի մասին։ Բազիկյան Կարապետ Լևոնի, ՀՍՍՀ Առողջապահության մինիստրության հանրապետական Սանլուստուն, Երևան, Հայաստան, 1969։
* Ի՞նչ պետք է գիտենալ քաղցկեղի մասին։ Բազիկյան Կարապետ Լևոնի, ՀՍՍՌ Առողջապահության մինիստրության ռեսպուբլիկական սանլուստուն, Երևան, Հայպետհրատ, 1964։
* Քաղցկեղը, նրա պրոֆիլակտիկան և բուժումը, Բազիկյան Կարապետ Լևոնի, ՀՍՍՌ Առողջապահության մինիստրություն, Երևան, Հայպետհրատ, 1957։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Թոխմախի գերեզմանատանը թաղվածներ
Կատեգորիա:Հայ բժիշկներ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Լեդի Գոդիվա (նկար)

**Լեդի Գոդիվա**, անգլիացի նկարիչ Ջոն Քոլիերի կտավը։ Քոլիերը ստեղծագործել է պրեռաֆայելիտական ոճով։ Լեդի Գոդիվային և նրա ձիով հանրահայտ շրջագայությունը պատկերող կտավը պահվում է Կովենտրիի Հերբերթ պատկերասրահում։ «Լեդի Գոդիվան» սոցիալական բարեփոխիչ Թոմաս Հենքոք Նանի սեփականությունն էր, որը նա ժառանգություն էր ստացել նախնիներից։ Երբ նա մահացավ 1937 թվականին, կտավը առաջարկվեց Լոնդոնի Հեմփսթեդ թաղամասի մետրոպոլիտին։
Վերջինս իր կտակում հստակեցրել էր, որ եթե իր մահվանից հետո Հեմփսթեդը հրաժարվի կտավից (հավանաբար՝ հարգանքից դրդված), այն հանձնեն Կովենտրի քաղաքին։

## Լեգենդ
Ըստ լեգենդի, լեդի Գոդիվան Կովենտրիի դաժան տիրակալ լորդ Լեոֆրիկի գեղեցկուհի կինն էր, որը բազմիցս աղաչել էր ամուսնուն խղճալ քաղաքի բնակիչներին և կրճատել կեղեքիչ հարկերը։ Մի անգամ գինովցած լորդը խոստանում է կատարել կնոջ խնդրանքը, եթե նա մորեմերկ ձիավարի Կովենտրիի փողոցներում։ Դա, իհարկե, կատակ էր, սակայն ազնիվ և բարի Գոդիվան, որը հաստատակամորեն ձգտում էր թեթևացնել քաղաքի բնակչության անտանելի վիճակը, համաձայնում է կատարել ամուսնու պահանջը։ Հաջորդ օրը, երբ Գոդիվան ձիով անցնում էր քաղաքի փողոցներով, ամուր փակվում են Կովենտրիի բոլոր դռներն ու պատուհանները։ Քաղաքի բնակիչներն այդպիսով ցույց էին տալիս իրենց սերն ու հարգանքը սիրելի տիրուհու նկատմամբ։

## Ծանոթագրություններ

## Արտաքին հղումներ
*  Կտավը «Հերբերթ» պատկերասրահի կայքէջում
*  Վերլուծություն
*  Կտավը Իլինոյս պատկերասրահում
*  Կտավը Ինթելեգոյում

Կատեգորիա:1897 նկարներ
Կատեգորիա:Մերկ կանանց պատկերով նկարներ
Կատեգորիա:Պրեռաֆայելիտներ
Իզաբելլա Մառեցի

**Իզաբելլա Մառեցի** (գործունեության տարիները՝ ), Քարրիքի կոմս Ռոբերտ Բրյուս VII-ի առաջին կինը։ Իզաբելլան մահացել է նախքան իր ամուսնու՝ որպես Շոտլանդիայի թագավոր Ռոբերտ I թագադրվելը։ Նա և իր ամուսինը եղել են Շոտլանդիայի թագավոր Ռոբերտ II-ի տատն ու պապը։

Իզաբելլան եղել է Մառի կոմս Դոմնոլ I-ի (մահ․ 1297×1302) և Լիվելին Մեծի (մահ․ 1282) դուստր Էլենայի աղջիկը։ Իզաբելլայի հայրը Անանդեյլի կոմս Ռոբերտ Բրյուս V-ի (մահ․ 1295) համախոհն էր, մի մարդու, որը նկրտումներ ուներ Շոտլանդիայի գահի նկատմամբ։ Դոմնոլների ու Բրյուսների ընտանիքների միջև մտերիմ հարաբերությունների մասին վկայում են երկու ամուսնությունները։ Առաջին ամուսնությունը Իզաբելլայի ու Ռոբերտ Բրյուս V-ի թոռ, Քարրիքի կոմս Ռոբերտ Բրյուս VII-ի (մահ․ 1329) միջև էր, երկրորդը՝   Դոմնոլի որդու և հաջորդի՝ Գերթնայթի (մահ․ մոտ.1302) ու Ռոբերտ Բրյուս VII-ի քրոջ միջև։

Ռոբերտ Բրյուս VII-ի ու Իզաբելլայի ամուսնությունը հավանաբար տեղի է ունեցել 1290-ական թվականներին։ Այս միությունից ծնվել է միայն մեկ երեխա՝ Մարջորի անունով դուստրը (մահ․ 1316)  մոտավորապես 1296 թվականին։

Իզաբելլայի մահից վեց տարի անց Ռոբերտ Բրյուս VII-ն ամուսնացել է իր երկրորդ կնոջ՝ Էլիզաբեթ դե Բուրգի հետ (մահ․ 1327)։  Ռոբերտի ու Իզաբելլայի դուստր Մարջորին ամուսնացել է Շոտլանդիայի կառավարիչ Վալտեր Ստյուարտի հետ, և նրանց որդին  ի վերջո իշխել է Շոտլանդիայում որպես թագավոր Ռոբերտ II (մահ. 1390).

## Ծանոթագրություններ

## Աղբյուրներ
*
*
*

Կատեգորիա:Միջնադարյան Շոտլանդիա
Ժյուլ Լեֆևր

**Ժյուլ Լեֆևր**  (, ), Ֆրանսիական սալոնական նկարիչ։

## Կենսագրություն
left|thumb|300px|Ժյուլ Լեֆևրն իր ստուդիայում

Նախնական նկարչական կրթությունը ստացել է Ամյենում, ապա աշակերտել է ֆրանսիացի բնանկարիչ Լեոն Կոնյեին։ Առաջին անգամ հանդիսատեսին է ներկայանում 1885 թվականի փարիզյան Համաշխարհային ցուցադրությանը։ Ներկայացնում էր տղամարդու դիմանկար։ 1861 թվականին «Պրիամոսի մահը» նկարի համար արժանացել է հռոմեական մրցանակի, որից հետո նկարում է «Երիտասարդը զարդարում է ողբերգական դիմակը», «Հռոմեացու աղջկական սերը» (1864) «Ուխտագնացություն Սարկո-Սպակո եկեղեցի» (1865), «Քնած աղջիկը» (1865), «Նիմֆայի և Բաքոսի երեխաները» (1866), «Պիոս IX պապը Պետրովյան հավաքին»(1867)։

Վերադառնալով Փարիզ՝ նա շուտով մեծ տեղ է զբաղեցնում ֆրանսիացի արվեստագետների շրջանում։ Նա հատկապես հմուտ էր կնոջ գեղեցկությունն ու դիմանկարը պատկերելիս։

## Աշխատանքներ
Լավագույն ստեղծագործությունները, որոնք արվել են Հռոմից գալուց հետո. «Ճշմարտություն»(1870), «Ճպուռ» (1872), «Պանդորա» (1877), «Մինյոնա» (1878), «Դիանան և ջրահարսերը լողալիս» (1879), «Ֆյամետտա» (1881), «Ունդինա» (1881)։ Էրմիտաժում է գտնվում նրա՝  «Մարիամ Մագդաղենացին քարայրում» նկարը (1876)։

## Պատկերասրահ

File:La Vérité, par Jules Joseph Lefebvre.jpg|«Ճշմարտություն» 1870
File:Lefebvre La mort de Priam.JPG|«Պրիամոսի մահը»
File:Odalisque by Jules Lefebvre (1874).jpg|«Հարճը»
File:Mary Magdalene In The Cave.jpg|«Մարիամ Մագդաղենացին քարայրում»
File:Girl with a Mandolin.jpg|«Մանդոլինով աղջիկը»
File:Japonaise.jpg|«Ճապոնուհին՝ հովհարի լեզուն»
File:Jules Joseph Lefebvre - Servant - Google Art Project.jpg|«Սպասուհին»
File:Lady godiva full.jpg|«Օրիորդ Գոդիվա»


## Ծանոթագրություններ

Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի նկարիչներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Գալենե

**Գալենե** (), հին հունական դիցաբանությունում նիմփա-ներեուհի, կրտսեր աստվածուհի, մարմնավորում էր խաղաղ ծովերը։

Այլ հույն հեղինակների մոտ Գալենեն նշվում է որպես Պոնտոսի դուստր *Գալենեյա* Եվրիպիդեսի մոտ, և *Գալենայա* Կալիմաքոսի մոտ։

Պավսանիասը նշել է, որ Գալենեյի արձանը Թալասայի արձանի կողքին գտնվում էր Պոսեյդոնի տաճարում Կորինթոսում։

Մեկ այլ Գալաթեա անունը, որը օգտագործվում էր 18-րդ դարում, նույնպես հղվում է Գալենեին։

## Ծանոթագրություններ

Կատեգորիա:Ներեուհիներ
Հարի Մատա Հարի

**Հարի Մատա Հարի** (*Hari Mata Hari*), բոսնիական փոփ-ռոք խումբ, հիմնադրվել է 1985 թվականին Սարաևոյում։ 2006 թվականին խումբը հանդես է եկել Եվրատեսիլ երգի մրցույթում և զբաղեցրել է 3-րդ տեղը, որը Բոսնիա և Հերցեգովինայի համար այս մրցույթում համարվում է լավագույն ցուցանիշը։

## Սկավառակագրություն
* 1985 - «U tvojoj kosi»
* 1986 - «Ne bi te odbranila ni cijela Jugoslavija»
* 1988 - «Ja te volim najviše na svijetu»
* 1989 - «Volio bi' da te ne volim»
* 1990 - «Strah me da te volim» 
* 1992 - «Rođena si samo za mene»
* 1994 - «Ostaj mi zbogom ljubavi»
* 1998 - «Ja nemam snage da te ne volim»
* 2001 - «Baš ti lijepo stoje suze»
* 2004 - «Zakon jačega» 
* 2009 - «Sreća»
* 2016 - «Ćilim»

## Փառատոններ
* Եվրատեսիլ 2006 երգի մրցույթ - 3-րդ տեղ

## Խմբի կազմ
* Հայրուդին Վարեշանովիչ - երգեցողություն
* Իզո Կոլեչիչ - հարվածային գործիքներ, դափ
* Կարլո Մարտինովիչ - կիթառ
* Նիհադ Վոլոդեր - կիթառ

## Ծանոթագրություններ

## Արտաքին հղումներ
* Ֆան-ակումբ

Կատեգորիա:1985 հիմնադրումներ
Կատեգորիա:Բոսնիա և Հերցեգովինայի մասնակիցները Եվրատեսիլ երգի մրցույթում
Կատեգորիա:Եվրատեսիլ երգի մրցույթի մասնակիցներ
Կարեն Հայրյան

**Կարեն Արամի Հայրյան**  (), հայ մանկավարժ։ Մանկավարժական գիտությունների թեկնածու, պրոֆեսոր։

## Կենսագրություն
Կարեն Հայրյանը ծնվել է 1945 թվականին, Երևան քաղաքում՝ ծառայողի ընտանիքում։ Միջնակարգ կրթությունը ստացել է Նադեժդա Կրուպսկայայի անվան  թիվ 19 դպրոցում (ներկայիս Ն. Աղբալյան)։ 1962 թվականին ավարտել է  դպրոցը, ընդունվել  Վալերի Բրյուսովի անվան լեզվաբանական համալսարան և սովորել օտար լեզուների ֆակուլտետի անգլերենի բաժնում։ Ինստիտուտի երկրորդ կուրսից զորակոչվել է բանակ, ծառայությունից հետո շարունակել ուսումը։  1969 թվականին ավարտել է  բուհը՝ ստացել անգլերենի  ուսուցչի որակավորում։ 1970-1971 թվականներին աշխատել է Աղասի Խանջյանի անվան թիվ 53 միջնակարգ դպրոցում որպես անգլերենի  ուսուցիչ։ 1971 թվականից  որպես անգլերենի  և օտար լեզուների դասավանդման մեթոդիկայի դասախոս, աշխատել է Խաչատուր Աբովյանի անվան պետական մանկավարժական համալսարանում։ 1990 թվականին պաշտպանել է թեկնածուական ատենախոսության թեզ և ստացել մանկավարժական գիտությունների թեկնածուի գիտական աստիճան։

Կարեն Հայրյանը մանկավարժական աշխատանքին զուգընթաց զբաղվում է գիտական գործունեությամբ։ Նա ունի շուրջ 40 գիտական ուսումնասիրություն։

## Աշխատանքային գործունեություն
*1998-2000 թվականներին աշխատել է ԵՊՀ պատմության և միջազգային հարաբերությունների մագիստրատուրայում։
*2001 թվականին զբաղեցրել է արտասահմանյան լեզուների և նրանց դասավանդման մեթոդիկայի ամբիոնի վարիչի պաշտոնը։
*2006 թվականին ընտրվել է օտար լեզուների ֆակուլտետի դեկանի պաշտոնում։
*2008 թվականին վերընտրվել է արտասահմանյան լեզուների և նրանց դասավանդման մեթոդիկայի ամբիոնի վարիչի պաշտոնում։
*2009 թվականին վերընտրվել է օտար լեզուների դեկանի պաշտոնում։

## Գիտական կոչումներ
2004 թվականին նրան շնորհվել է դոցենտի կոչում, իսկ 2010 թվականին՝ պրոֆեսորի կոչում։

## Ծանոթագրություններ

## Աղբյուրներ
*Կարեն Հայրյան

Կատեգորիա:Հայ մանկավարժներ
Կատեգորիա:Մանկավարժական գիտությունների թեկնածուներ
Կատեգորիա:Հայ պրոֆեսորներ
Կատեգորիա:ԵՊԼՀ շրջանավարտներ
Կատեգորիա:ԵՊՀ դասախոսներ
Կիրակի, անիծյալ կիրակի (ֆիլմ)

**«Կիրակի, անիծյալ կիրակի»** (), բրիտանացի ռեժիսոր Ջոն Շլեզինգերի դրամատիկ ժանրի ֆիլմը, էկրան է բարձրացել  1971 թվականին։ Գլխավոր դերերում խաղացել են Գլենդա Ջեքսոնը, Մյուրեյ Խեդը և Փիթեր Ֆինչը։

Ֆիլմը ներկայացվել է է «Օսկար» կինոմրցանակի մի շարք  անվանակարգերում, արժանացել է «Օսկարի»՝  լավագույն տղամարդու դերի համար (Փիտեր Ֆինչ) և լավագույն կանացի դերի համար (Գլենդա Ջեքսոն), արժանացել է նաև «Ոսկե գլոբուս» կինոմրցանակի։ Կինոարվեստի բրիտանական ինստիտուտի կողմից ճանաչվել է  «BFI վարկածով 100 տարվա ընթացքում  100 լավագույն ֆիլմերից մեկը»։

## Սյուժե
Հրեա բժիշկ Դենիել Խիրշը (Պիտեր Ֆինչ)  և խորհրդատու Ալեքս Գրևիլը (Գլենդա Ջեքսոն) սիրահարված են նույն մարդուն՝ քանդակագործ 
Բոբ Էլկինին (Մյուրեյ Խեդ)։ Երկուսն էլ ծանոթ են միմյանց և գիտեն, որ Էլկինը հանդիպում է իրենց երկուսի հետ, սակայն հարմարվում են այդ իրողության հետ՝ վախենալով կորցնել նրան։ Ֆիլմի կենտրոնական թեման  բիսեքսուալությունն ու սիրային եռանկյունին է։

## Դերերում
* Գլենդա Ջեքսոն՝  *Ալեքս Գրևիլ*
* Մյուրեյ Խեդ՝ *Բոբ Էլկին*
* Պիտեր Ֆինչ՝  *[[բժիշկ]] Դենիել Խիրշ*
* Բեսի Լավ՝  *հեռախոսավարուհի-քարտուղար*
* Թոնի Բրիտոն՝  *Ջորջ Խարդինգ*
* Պեգի Էշկրոֆտ՝ *տիկին Գրևիլ, Ալեքսի մայրը*
* Մորիս Դենհամ՝ *պարոն Գրևիլ, Ալեքսի հայրը*
* Վիվիան Պիքլզ՝ *Ալվա Խոդսոն*
* Ֆրենկ Ուինդսոր՝ *Բիլ Խոդսոն*
14-ամյա Դենիել Դեյ Լյուիսի համար մեծ կինոմատոգրաֆիայում այս ֆիլմը դարձել է առաջինը, հետագայում նա երեք  «Օսկար»  մրցանակի է արժանքացել՝ խաղալով փոքր տարիքի բարբարոսի էպիզոդային դերը։

## Մրցանակներ
Ֆիլմը «Օսկար» մրցանակաբաշխությանը ներկայացվել է հետևյալ անվանակարգերում
* «Օսկար» մրցանակ՝ լավագույն տղամարդու դերի համար (Պիտեր Ֆինչ)
* «Օսկար» մրցանակ՝ լավագույն կանացի դերի համար (Գլենդա Ջեքսոն)
* «Օսկար» մրցանակ՝ լավագույն ռեժիսուրայի համար
* «Օսկար» մրցանակ՝ լավագույն յուրօրինակ սցենարի համար
Ֆիլմը ստացել է նաև BAFTA մրցանակ՝ լավագույն ֆիլմ և լավագույն ռեժիսուրա  անվանակարգերում, ինչպես նաև «Ոսկե գլոբուս»՝ «Լավագույն օտարալեզու՝ անգլալեզու ֆիլմ»  անվանակարգում։

Սակայն ֆիլմն  «Օսկար» մրցանակ չի ստացել. կա տեսակետ, որ դրա պատճառը հասարակության մեջ համասեռամոլության թեման դրական քողի ներքո բացահայտ ցուցադրելու արգելքն է։

## Ծանոթագրություններ

## Արտաքին հղումներ
* 

Կատեգորիա:1970-ականների անգլերեն ֆիլմեր
Կատեգորիա:1971 դրամա ֆիլմեր
Կատեգորիա:1971 ֆիլմեր
Կատեգորիա:United Artists ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Բրիտանական դրամա ֆիլմեր
Կատեգորիա:1970-ականների բրիտանական ֆիլմեր
Գամողմա Զանաթի

**Գամողմա Զանաթի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։

## Դիրք
Գյուղը գտնվում է ծովի մակարդակից 13 մետր բարձրության վրա։ Շրջկենտրոն Աբաշայից հեռու է 7 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 691 մարդ։

## Ծանոթագրություններ

Կատեգորիա:Աբաշայի շրջան
Կատեգորիա:Վրաստանի գյուղեր
Ջումի (Զուգդիդի շրջան)

**Ջումի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։

## Դիրք
Գյուղը գտնվում է ծովի մակարդակից 70 մետր բարձրության վրա։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմում է 1200 մարդ։

## Ծանոթագրություններ

Կատեգորիա:Զուգդիդի շրջան
Կատեգորիա:Վրաստանի գյուղեր
Տիկնիկներ (թատրոն)

**«Տիկնիկներ» թատրոն**, մանկական թատրոն Սանկտ Պետերբուրգում։

## Պատմություն
Հիմնադրվել է 2012 թվականին։

Այս պահին ներկայացումները բեմադրվում են Սանկտ-Պետերբուրգի տարբեր հարթակներում, այդ թվում` «Ալեքո», «Հայելի» «Տիկնիկների մեծ թատրոն» և այլ թատրոններում։ Բացի դրանից ստեղծագործական խումբն ստիպված է եղել փոխել անունը, այդ պատճառով այժմ թատրոնն աշխատում է «ՏԻԿՆԻԿՆԵՐ թատրոն` հասանելի թատրոն» անվամբ։

## Թատրոնի առանձնահատկություններ
Տիկնիկներ թատրոնն այլ թատրոններից առանձնանում է նրանով, որ կոչված է հաշմանդամություն ունեցող երեխաներին ներգրավել լիարժեք սոցիալական կյանք, սովորեցնել երեխաներին հավասար շփման։ Նախկինում թատրոնի շենքը հարմարեցված էր հատուկ կարիքներ ունեցող երեխաների այցելության համար։ Թատրոնի տարածքը հարմարեցված էր հենաշարժողական խնդիրներ ունեցող երեխաների տեղաշարժման համար։

Ներկայացումները կարող են դիտել նաև լսողական խնդիրներ ունեցող երեխաները։ Ներկայացումները միշտ ուղեկցվում են սուրդո թարգմանությամբ։

Գտնվելով միևնույն տարածության մեջ, ձեռք բերելով ընդհանուր տպավորություններ և միասին ապրումակցելով բեմադրությունների հերոսներին` դահլիճում ներկա բոլոր երեխաները ձեռք են բերում միմյանց հետ շփվելու եզակի փորձ, ավելի համբերատար ու նրբազգաց են դառնում միմյանց հանդեպ և ընդլայնում են աշխարհի մասին իրենց պատկերացումները։

## Թատրոնի ղեկավարներ
* Տնօրեն, գեղարվեստական ղեկավար, ռեժիսոր` Տիգրան Սահակով
* Գլխավոր նկարիչ` Օլգա Պետրովսկայա

## Թատրոնի դերասաններ
Թատերախմբի կազմի մեջ են մտնում Սանկտ-Պետերբուրգի թատերական ակադեմիայի շրջանավարտ երիտասարդ դերասաններ։ Նրանցից շատերն աշխատում են Սանկտ-Պետերբուրգի այլ թատրոններում, ինչպես, օրինակ, Գ․ Տովստոնոգովի անվան դրամատիկական մեծ թատրոնում, Ֆոնտանկայի երիտասարդական թատրոնում, Մյուզիք Հոլլում և այլն։

## Ներկայացումներ
* Հենց այն հեքիաթը, ըստ Հանս Քրիստիան Անդերսենի հեքիաթների, պրեմիերան կայացել է 2013 թվականի հուլիսի 10-ին
* Բարի փիղը, ըստ Թեոդոր Սուս Գեյսելի «Հորթոն փիղը» պիեսի, պրեմիերան կայացել է 2011 թվականի փետրվարի 26-ին
* Տանիքը տուն էր գնում, ըստ Յուննա Մորիցի բանաստեղծությունների և Սերգեյ Նիկիտինի երգերի
* Հրաշք ստեղծելով, ըստ Ուիլյամ Գիբսոնի «Հրաշագործը» պիեսի, որը պատմում է Հելեն Քելլերի մասին
* Լռության աշխարհը
* Սև ու սպիտակ 
* Պահանջվում է շուն, ըստ Ս. Բելովի, Ս. Կուվաևի «Չեմ ուզում շուն լինել» պիեսի
* Մարդը ժամացույցից
* Զբոսանք ամպերի հետ, ըստ Սերգեյ Կոզլովի հեքիաթի
* Խաղալիքներ. փափուկ լռություն, ըստ ժամանակակից բանաստեղծների ստեղծագործությունների

## Մասնակցություններ փառատոններին
* Սանկտ-Պետերբուրգի թատրոնները` երեխաներին
* ԼԻԿ-2010
* Տիկնիկագործների դպրոցների առաջին համաշխարհային «КУКART» փառատոն
* АртОкраина
* Սանկտ-Պետերբուրգի մանկական բարեգործական կինոփառատոն

## Ծանոթագրություններ

## Արտաքին հղումներ
* Сообщество в ЖЖ
* Театр особенных зрителей. Статья в журнале «Русский мир». — 2011. — № 1.

Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Կատեգորիա:Սանկտ Պետերբուրգի թատրոններ
Չիմաբուե

**Չիմաբուե** (իտալերեն՝ **Cimabue**, իսկական անունը՝ **Չեննի դի Պեպո** (իտալերեն՝ **Cenni di Pepo**, ) կամ **Չեննի դի Պեպի** (**Cenni di Pepi**),, վաղ Վերածննդի դարաշրջանի իտալացի նկարիչ, խճանկարի վարպետ։ Գործել է հիմնականում Ֆլորենցիայում։

## Հակիրճ տեղեկատվություն
*Չիմաբուե*ն մականուն է, իտալերենից բառացի թարգմանած նշանակում է *ցլագլուխ*։ Նկարչին այս մականունը տրվել է հավանաբար իր համառ ու անհաշտ բնավորության պատճառով։ Ժամանակակիցներից մեկի վկայությամբ՝ եթե իր ստեղծած նկարում որևէ մեկը կամ հենց ինքը ինչ-որ թերություն կամ սխալ էր նկատում, Չիմաբուեն անմիջապես մի կողմ էր նետում այն, թեկուզ այդ գործը չափազանց թանկ լիներ իր համար։
 
Չնայած Չիմաբուեի ստեղծագործություններում դեռևս առկա են բյուզանդական արվեստի ազդեցության որոշակի տարրեր, այդուհանդերձ նա համարվում է իտալացի առաջին մեծ նկարիչներից մեկը, ով զգալի ավանդ է ներդրել բյուզանդական ավանդույթները հաղթահարելու, արվեստին նոր ձև ու շունչ հաղորդելու գործում։ Մինչ իր ժամանակակից նկարիչները շարունակում էին պատկերել հարթ, տափակ, մեծ չափով ոճավորված կերպարներ ու տեսարաններ, Չիմաբուեի նկարած ֆիգուրները ավելի կենդանի են թե՛ համամասնությունների հարաբերակցության, թե՛ երանգավորման տեսակետից։ Իտալացի նկարիչ և պատմաբան Ջորջո Վազարիի վկայությամբ՝ հենց Չիմաբուեն է եղել Ջոտտոյի՝ պրոտոռենեսանսի դարաշրջանի առաջին մեծ արվեստագետի ուսուցիչը։ Սակայն մեր օրերում արվեստի ոչ բոլոր պատմաբաններն են այս հարցում համաձայնում Վազարիի հետ։

## Գրականություն
*
*
*
*
* 
* 
* 
* 
* 
* 
* 

## Պատկերասրահ

File:La Vierge et l'Enfant en majesté entourés de six anges - Cimabue - Musée du Louvre Peintures INV 254 ; MR 159.jpg|Սուրբ Կույսը գահին, հրեշտակների հետ
File:Cerchia di cimabue o artista senese, ultima cena di new orleans 01.jpg|*Խորհրդավոր ընթրիք*
File:Cimabue madonna castefliorentino.jpg|*Կաստելֆիորենտինոյի Տիրամայրը*, 1280s
File:Santa Maria dei Servi, bo, interno, maestà di cimabue 01.JPG|*Մաեստա*, *Սանտա Մարիա դեի Սերվի* 
File:Cimabue - Madonna Enthroned with the Child, St Francis and four Angels (detail) - WGA04921.jpg|*Տիրամայրը գահին, Մանկան, սբ․ Ֆրանցիսկոսի և չորս հրեշտակների հետ* (դրվագ)
File:Cimabue - Flagellation.jpg|*Քրիստոսի խարազանումը*
File:Cimabue 037.jpg|*Սանտա Տրինիտայի մաեստա*, (դրվագ) *Մարգարե*
File:Cimabue - Crucifix (detail) - WGA04929.jpg|Դրվագ *[[Խաչելություն]]ից* - Հովհաննես առաքյալը
File:Cimabue 001.jpg|Խճանկարի դրվագ՝ Հովհաննես ավետարանիչը


## Ծանոթագրություններ

## Արտաքին հղումներ
*Cimabue. Pictures and Biography
*Cimabue ''Santa Trinita Madonna'' (1280–90) . A video discussion about the painting from smarthistory.khanacademy.org
* 
* Գործերը աշխարհի թանգարաններում
* Չիմաբուե. նկարներ և կենսագրություն

Կատեգորիա:Իտալացի նկարիչներ
Կատեգորիա:Վերածննդի նկարիչներ
Կատեգորիա:Իտալացի արվեստագետներ
Կատեգորիա:Ստեղծագործական կեղծանուններ
Երևանի կամուրջների ցանկ

Սույն ցանկում ներկայացված են Հայաստանի մայրաքաղաք Երևանում գտնվող ջրային կամուրջների ցանկը։

## Ծանոթագրություններ

Կատեգորիա:Ցանկեր:Հայաստան